kardosdrur/scandi-wiki huggingface dataset:
Metro - notater om de underjordiske

Metro - notater om de underjordiske er en dokumentarfilm fra 2002 instrueret af Jan Haugaard og Mikkel Sangstad efter manuskript af Jan Haugaard.

Handling 
Konstruktionen af den første etape af Metroen i København er en af Danmarkshistoriens største ingeniørbedrifter. Men i løbet af de fem år, anlægsarbejdet varede, så hovedstadens beboere kun toppen af isbjerget. Det virkelige drama udfoldede sig under jorden, hvor en arbejdsstyrke på 1500 mennesker fra ti nationer samarbejdede om med en gennemsnitshastighed på tredive meter om dagen at styre to gigantiske tunnelboremaskiner otte kilometer tværs gennem Københavns bymidte. I en dynamisk og handlingsmættet montage følger filmen borebissernes kamp med den gamle bys lunefulde kalkundergrund de sidste tre år frem til gennembruddet til endestationen på Frederiksberg.

Referencer

Eksterne henvisninger 
 

Københavns Metro
Dokumentarfilm fra Danmark
Danske film fra 2002
The wild east - portræt af en storbynomade

The wild east - portræt af en storbynomade er en portrætfilm fra 2002 instrueret af Michael Haslund-Christensen efter manuskript af Jens Arentzen, Nikolaj Scherfig og Dunja Gry Jensen.

Handling 
Portræt af 25-årige Jenya, halvt mongol og halvt russer, og hans liv i Mongoliets hovedstad Ulan Bator, hvor man skal omstille sig til vestlig markedsøkonomi.

Referencer

Eksterne henvisninger 
 

Mongoliet
Portrætfilm fra Danmark
Danske film fra 2002
Showdanser

Showdanser er en portrætfilm fra 2002 instrueret af Aage Rais-Nordentoft efter eget manuskript.

Handling 
Redir er 12 år og fra Viby, Jylland. Redir har lært at danse som Michael Jackson ved at se hans musikvideoer igen og igen. Redir skal til optagelsesprøve på et lokalt danseteater, hvor han også skal synge. Dansen er en vigtig del af Redirs liv, med det er vennerne og familien også.

Referencer

Eksterne henvisninger 
 

Dansefilm fra Danmark
Portrætfilm fra Danmark
Danske film fra 2002
Onkel Danny - Portræt af en karma cowboy

Onkel Danny - Portræt af en karma cowboy er en portrætfilm fra 2002 skrevet og instrueret af Lars Movin og Steen Møller Rasmussen.

Handling 
Trods sin relativt korte levetid efterlod Dan Turèll (1946-1993) et forfatterskab, der var overvældende af både omfang og betydning. Mere end halvfems udgivelser blev det til, fra de første formeksperimenterende digte via det populære erindringsværk "Vangede Billeder" (1975) til de senere års kriminalromaner og avisskriverier. Hertil kom, at Dan Turèll, dels i sine bøger, dels gennem talrige shows og optrædener i radio og tv, bedre end nogen anden dansk forfatter i sin samtid forstod betydningen af at have et image. 'Onkel Danny' med de sorte negle og den skaldede isse blev folkeeje. Men hvordan var forholdet mellem forfatteren og hans alter ego? Gennem arkivmateriale og udsagn fra familie, venner og kolleger pejler filmen sig ind på såvel figuren Onkel Danny som mennesket Dan Turèll.

Referencer

Eksterne henvisninger 
 

Portrætfilm fra Danmark
Danske film fra 2002
Drengene fra Vollsmose

Drengene fra Vollsmose er en dansk dokumentarfilm fra 2002 med instruktion og manuskript af Jørgen Flindt Pedersen og Anders Riis-Hansen.

Handling 
Via mediernes reportager om bandekriminalitet lærte Danmark i slutningen af 90'erne Odense-bydelen Vollsmose at kende som en ghetto med uoverstigelige problemer, ikke mindst blandt de unge mænd med arabisk baggrund. Men hvem er de egentlig? Gennem et år følger filmen de to unge palæstinensere, Amer og Mohammed, fra Humlehaveskolen i Vollsmose og deres inspektør Olav. Han åbner sin skole for alle - også de vanskeligste drenge - og tror mere på kærlighed og tilgivelse end på hævn og straf. Seerne følger hans og drengenes kamp. Deres sejre og nederlag. Forbrydelser og forelskelser. Og lærer de personer at kende, som seerne ellers kun kender som klichéer fra utallige nyhedsindslag.

Referencer

Eksterne henvisninger 
 

Dokumentarfilm fra Danmark
Danske film fra 2002
Afrika i Aalborg

Afrika i Aalborg er en dokumentarfilm fra 2002 instrueret af Mette Knudsen efter eget manuskript.

Handling 
Via portrættet af to charmerende, fremmedartede kvinder foretager filmen et punktnedslag i en fjerntliggende kultur, nemlig den afrikanske, placeret i et hjørne af det nordlige Europa, næmere bestemt Aalborg. Filmen giver både et indblik i det multikulturelle Danmark, samt udgør et positivt og værdigt modbillede til det foruroligende, negative hade-billede, der efterhånden er blevet det gængse, når der tales om udlændinge herhjemme. For mange danskere er en udlænding i dag nærmest pr. definition ensbetydende med en 2. generations, ung, arbejdsløs muslim - dvs. = en potentiel trouble maker og nasser på det sociale system.

Referencer

Eksterne henvisninger 
 

Dokumentarfilm fra Danmark
Danske film fra 2002
Værker om Danmark
Dogville Confessions

Dogville Confessions er en dansk dokumentarfilm fra 2003, der er skrevet og instrueret af Sami Saif.

Handling 
Dokumentarfilmen følger tilblivelsen af Lars von Triers spillefilm Dogville (2003) fra de første spæde idéer til den færdige film. Filmen er sammensat af en række interviews med filmens mange stjerneskuespillere, scener fra filmens optagelse og ikke mindst optagelser fra de særlige confessions-bokse. Disse "sandhedsbokse" var opstillet på Dogville-settet under optagelserne i Sverige og gav von Trier og skuespillerne mulighed for alene, men med et optagende kamera at kunne få afløb for deres begejstring, frustration eller forvirring. Filmen viser de mange følelser, som er på spil imellem von Trier, Nicole Kidman, Paul Bettany og filmens andre skuespillere, og giver på en gang et morsomt og rørende, men også foruroligende indblik i den kreative og følsomme proces en filmoptagelse er.

Referencer

Eksterne henvisninger 
 

Dokumentarfilm fra Danmark
Danske film fra 2003
Tusindfødt - digteren Pia Tafdrup

Tusindfødt - digteren Pia Tafdrup er en portrætfilm fra 2003 skrevet og instrueret af Cæcilia Holbek Trier.

Handling 
»Tusindfødt« er en intens og undersøgende beretning om en digters væsen og det univers, hvori digtningen bliver til. Pia Tafdrup (f. 1952) fortæller om den kunstneriske skabelsesproces, som hun selv har oplevet og erfaret den. Hun læser op af sine digte og indvier os i sin erkendelse om digtning og det digteriske håndværk; en til tider altopædende kunstnerisk proces. I filmen indgår en række smalfilmsoptagelser fra opvæksten i hjemmet i Nordsjælland. Et hjem, der ikke lagde op til Pia Tafdrups nuværende litterære position. Og måske alligevel. Siden debuten i 1981 har hun udgivet en lang række digtsamlinger og prosastykker, i 1999 modtog hun Nordisk Råds Store Litteraturpris. Indgår på dvd i antologien »Litteraturens film 2«.

Referencer

Eksterne henvisninger 
 

Portrætfilm fra Danmark
Danske film fra 2003
Den talende muse

Den talende muse er en dansk portrætfilm fra 2003, der er skrevet og instrueret af Torben Skjødt Jensen.

Handling 
Asta Nielsen var dansk stumfilms ukronede dronning og verdens første filmdiva. Fra det sensationelle gennembrud som forførende danserinde i skandalesuccesen Afgrunden (1910) og frem til sidste halvdel af 1930'erne, hvor hun i et kvart århundrede tillige havde været tysk films store femme fatale, var Die Asta helt fremme i rampelyset. Men da hun døde i 1972, 91 år gammel, havde hun i en lille menneskealder ført en tilbagetrukket tilværelse og stort set ikke talt offentligt om sit private liv. I dette biografiske filmportræt kastes nyt lys på dunkle punkter i historien om Die Asta, dels gennem et overflødighedshorn af arkivmateriale, dels i kraft af en samling hidtil ukendte lydbånd med telefonsamtaler, som Asta Nielsen førte med vennen Frede Schmidt i årene 1957-59.

Referencer

Eksterne henvisninger 
 

Portrætfilm fra Danmark
Danske film fra 2003
Larger than life

Larger than life er en dansk dokumentarfilm fra 2003 skrevet og instrueret af Helle Ryslinge.

Handling 
Bombay er verdens største filmby og Indiens økonomiske kraftcenter. En endeløs metropol med et ukendt antal millioner beboere, der lever under meget forskellige forhold. Limen, der binder dette spraglede kludetæppe af Indiens etniske og religiøse grupper og sociale klasser sammen, er ifølge instruktør Helle Rysling den glødende nationalfølelse, cricket - og film! »Larger than Life« er en hyldest til indisk film, til dens musikalitet, sanseligheden, skønheden, energien og glæden ved selve mediet. En rejse ind i den indiske filmkulturs sjæl; de tætpakkede biografsale, rundt i gaderne, hvor film er synlig overalt, og bag kameraet, hvor vi møder superstjernerne Shah Rukh Khan og Manisha Koirala.

Referencer

Eksterne henvisninger 
 

Indien
Dokumentarfilm fra Danmark
Danske film fra 2003
Film instrueret af Helle Ryslinge
Lov og orden i Christiania 2

Lov og orden i Christiania 2 er en dokumentarfilm fra 2003 skrevet og instrueret af Nils Vest.

Filmen er en opfølgning af Nils Vests film fra 1974 Lov og orden i Christiania.

Handling 
Christiania i foråret 2003, hvor regeringen truer fristaden med lukning, og christianitterne mobiliserer. Filmen giver et indblik i fristadens interne diskussioner, hashmarkedet, underskriftindsamling, en natlig politirazzia m.m.

Referencer

Eksterne henvisninger 
 

Christiania
Dokumentarfilm fra Danmark
Danske film fra 2003
Olga - den sidste storfyrstinde

Olga - den sidste storfyrstinde er en dansk portrætfilm fra 2003 instrueret af Sonja Vesterholt efter manuskript af Annie Szamosi.

Handling 
Den sidste storfyrstinde Olga Romanov var den yngste datter af tsar Alexander III og danske prinsesse Dagmar, søster til den sidste russiske tsar og født storfyrstinde af Rusland i 1882. Olga var født til et liv i rigdom blandt konger og kejsere, men døde i et fattigt arbejderkvarter i Toronto. Olgas livshistorie rummer både revolutioner og verdenskrige, store lidenskaber og forbudt kærlighed. Med sjældne fund fra arkiverne følger filmen Olga fra barndommen på slottene i Skt. Petersborg til eksil først i Danmark, senere til Canada. Olgas egne malerier og akvareller, intime dagbogsoptegnelser og interviews med mennesker, der kendte Olga, belyser denne enestående og stærke kvinde, hvis liv var overvældende kontrastfyldt.

Referencer

Eksterne henvisninger 
 

Rusland
Portrætfilm fra Danmark
Danske film fra 2003
Med ret til at dræbe

Med ret til at dræbe er en dokumentarfilm fra 2003 instrueret af Morten Henriksen og Peter Øvig Knudsen efter manuskript af Peter Øvig Knudsen.

Filmen blev tildelt en Robert for årets lange dokumentarfilm i 2005.

Handling 
Dokumentarfilm om de 400 likvideringer, som modstandsbevægelsen foretog i Danmark under besættelsen. En række af de folk, der deltog i likvideringerne, fortæller efter langvarig tavshed og for første gang på film om deres oplevelser og konsekvernserne heraf. Det var en bevidst politik, og også dette var medvirkende til, at drabene har trukket blodige spor gennem mange menneskers liv. Filmen der baserer sig på Peter Øvig Knudsens bog "Efter Drabet", består af interviews, dokumentaroptagelser og rekronstruktioner af begivenheder.

Referencer

Eksterne henvisninger 
 

Film om Besættelsen
Dokumentarfilm fra Danmark
Danske film fra 2003
Robertprisen for årets lange dokumentar
A Piano Tale

A Piano Tale er en musikfilm fra 2003 instrueret af Benjamin Holmsteen efter eget manuskript.

Handling 
En spinkel kvindehånd nærmer sig et Steinwayflygels tangenter, slår en tone an, så flere. Forsigtigt, undersøgende. Et Mozart-tema vokser frem. Så ham: Som en tyr i en porcelænsbutik maser han sig frem til tangenterne og drukner hendes sarte toner i brusende jazzfraseringer. Men hun giver ikke op, kommer igen, tager udfordringen op. Efterhånden smelter deres musik sammen i et fælles tema ...

Referencer

Eksterne henvisninger 
 

Musikfilm fra Danmark
Danske film fra 2003
It's all good

It's all good er en dansk dokumentarfilm fra 2003, der er instrueret af Mahi Rahgozar efter manuskript af hende selv og Frank Piasecki Poulsen.

Handling 
En ung iransk kvinde står på tærsklen til en ny fase i sit liv.

Referencer

Eksterne henvisninger 
 

Dokumentarfilm fra Danmark
Danske film fra 2003
Territorielle udsagn

Territorielle udsagn er en dokumentarfilm fra 2003 skrevet og instrueret af Hanne Nielsen og Birgit Johnsen.

Handling 
En utraditionel dokumentarfilm om grænsedragning, personlig integritet og hverdagsfortællingens dybder. Fire kvinder fortæller hver en historie foran kameraet. Hver historie fortælles fire gange med dages mellemrum. Stumper fra de forskellige versioner klippes sammen, hvorved små forskelle og nuancer i indhold og formuleringer afdækker de spekulationer og følelser, som de tilsyneladende banale hændelser har udløst hos kvinderne. Ydermere klippes frem og tilbage mellem de fire personer. Herved kommer filmen mindre til at handle om de specifikke aktører, men bliver snarere en generel undersøgelse af vores forhold til de historier, vi fortæller om os selv; og om hvordan mediets tilstedeværelse påvirker gestik, mimik og selvfremstilling.

Referencer

Eksterne henvisninger 
 

Dokumentarfilm fra Danmark
Danske film fra 2003
Min velsignede bror

Min velsignede bror er en dokumentarfilm fra 2003 instrueret af May el-Toukhy efter manuskript af May el-Toukhy.

Handling 
Et søskendepars forsøg på at finde et ståsted i deres søgen efter identitet og i frigørelsen fra hinanden.

Referencer

Eksterne henvisninger 
 

Dokumentarfilm fra Danmark
Danske film fra 2003
Radioballetten

Radioballetten er en dokumentarfilm fra 2003 instrueret af Per-Ivar Jensen efter manuskript af Per-Ivar Jensen.

Handling 
Et ældre ægtepar lytter til radioen, som udsender Radio Ballettens danseopførelse af et eventyr. Fortællingen er som en kinesisk æske, og den handler om kærlighed til dans og musik.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2003
Don Robainas kærlighed

Don Robainas kærlighed er en dansk dokumentarfilm fra 2003 med instruktion og manuskript af Helle Windeløv.

Handling 
Filmen er et portræt af den 83-årige tobakslegende Don Alejandro Robaina og livet på hans tobaksplantage El Pinar på Cuba. I en alder af 83 år står Don Robaina overfor at skulle trække sig tilbage og dermed overlade sit livsværk til næste generation. Hans ældste søn, El Nino, som han har et meget nært forhold til, er tiltænkt at være frontfigur for familieforetagendet fremover, men livet udvikler sig som bekendt ikke altid, som man ønsker det.

Referencer

Eksterne henvisninger 
 

Dokumentarfilm fra Danmark
Danske film fra 2003
Frihedsmaskinen

Frihedsmaskinen er en dansk dokumentarfilm fra 2003 med instruktion og manuskript af Jannik Splidsboel.

Handling 
Gennem mediernes dækning af retssager vedrørende IT-kriminalitet, og gennem Hollywoods kulørte fremstillinger, er der blevet skabt et billede af hackere som en blanding af højteknologiske terrorister og subkulturelle anarkister. Gennem et dobbeltportræt af to erklærede hackere tegnes et noget anderledes billede. Daniel fra Struer er 20 år og fordriver fritiden foran skærmen, dels af kedsomhed, dels for at lære mere om computere. Tim fra Berlin er 36 år, han leder den lokale afdeling af Chaos Computer Club og arbejder med avanceret installationskunst. Begge er nørder, og begge bevæger sig i en gråzone, hvor de udfordrer systemerne. Men fælles for dem er først og fremmest en brændende interesse for computerens kreative muligheder.

Referencer

Eksterne henvisninger 
 

Dokumentarfilm fra Danmark
Danske film fra 2003
Rewind

Rewind er en dokumentarfilm fra 2003 instrueret af Mårten Nilsson efter manuskript af Gunilla Heilborn.

Handling 
Hvad var det nøjagtigt, der skete, den dag Henry flyttede ind i sit nye hus? Et hus, otte dansere og et kamera.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2003
Nathanial Wallich & Botanikkens Imperium

Nathanial Wallich & Botanikkens Imperium er en portrætfilm fra 2003 instrueret af Morten Skriver efter manuskript af Morti Vizki.

Handling 
I 1806 rejste den blot 21 årige danske læge Nathaniel Wallich (1785-1854) ud for at besætte en stilling som kirurg i kolonien Frederiksnagore i det nordøstlige Indien. Det blev starten på et livslangt eventyr. I den lille danske koloni begyndte Wallich at dyrke sin interesse for botanik, og i løbet af de næste 40 år indsamlede og registrerede han mere end 9000 asiatiske plantearter. Wallich blev en af sin tids mest betydningsfulde botanikere. I 30 år var han direktør for det Britiske Østindiens Kompagnis botaniske have i Calcutta. Han grundlagde Asiens første natur- og kulturhistoriske museum og opdagede, som kronen på værket, den indiske teplante, der blev en af kolonitidens vigtigste handelsvare. Den fantastiske historie om den verdensberømte dansker fortælles gennem nye optagelser fra Indien, England og Danmark ledsaget af en indre monolog skrevet af digteren Morti Vizki.

Referencer

Kilder 
 Kew Gardens: 
 Kew Gardens: About Nathaniel Wallich

Eksterne henvisninger 
 

Portrætfilm fra Danmark
Danske film fra 2003
Vindkraft - en dansk historie

Vindkraft - en dansk historie er en dansk dokumentarfilm fra 2003 skrevet og instrueret af Jørgen Vestergaard.

Handling 
I begyndelsen af halvfjerdserne fik Danmark sin første energikrise; fyringsolien blev rasende dyr, og elværker og politikere ønsker atomkraften indført hurtigst mulig. Men modstanderne organiserer sig, og alternative energikilder udvikles, blandt andet vindkraften. Hvem var vindmøllernes opfindere og ildsjæle? Hvordan blev tekniske og politiske vanskeligheder overvundet i den første primitive pionertid? Filmen opsøger iværksætterne og fortæller med indsigt og lune deres historie. Tømreren fra Herning, landsbysmeden fra Herborg, glasfibervingefabrikanten fra Økær og folkene fra Tvind. Sammen skabte de grundlaget for den danske vindmøllebranche, som 30 år efter stadig er verdens førende.

Referencer

Eksterne henvisninger 
 

Vindenergi i Danmark
Dokumentarfilm fra Danmark
Danske film fra 2003
Drømme med deadlines - en genfortælling

Drømme med deadlines - en genfortælling er en dansk dokumentarfilm fra 2003, der er instrueret af Dola Bonfils efter eget manuskript.

Handling 
I foråret 2000 åbnede Novo Nordisk for første gang dørene for et udefra kommende filmhold. I to år havde de fri adgang til at filme og fik dermed et sjældent indblik i hverdagen i et miljø af kreative forskere, læger, marketingfolk og ledere, som dagligt står over for dilemmaer og etiske og moralske konflikter i udviklingen af fremtidens lægemidler og sygdomsbehandling. Filmen fokuserer på to projekter: Det ene er et forskningsprojekt, der udnytter de mest avancerede bioteknologiske metoder til udvikling af et nyt lægemiddel. Det andet er et udviklingsprojekt, der afprøver en ny langtidsvirkende insulin, der er nået til de vigtige stadier med afprøvning på sukkersygepatienter og lanceringsforberedelser til et marked med hård konkurrence og milliarder af kroner på spil.

Referencer

Eksterne henvisninger 
 

Dokumentarfilm fra Danmark
Danske film fra 2003
Novo Nordisk
Små skred

Små skred er en kortfilm fra 2003 instrueret af Birgitte Stærmose efter manuskript af Birgitte Stærmose og Ida Maria Rydén.

Handling 
Linda er 12 år og keder sig. Ingen og ingenting interesserer hende ' selv sodavandsisen smager af kedsomhed ' indtil hun tilfældigt møder en mand på den lokale tankstation. Hun fascineres lidt af ham, - nok til at følge med ham. Men interessen skifter karakter og bliver pludselig helt anderledes farlig. Dette tilsyneladende uskyldige møde viser sig at få skæbnesvangre følger og ændrer drastisk livet for den 12-årige Linda. "Små skred" er baseret på novellen "Small Avalanches" af den amerikanske forfatter Joyce Carol Oates.

Referencer

Eksterne henvisninger 
 

Kortfilm fra Danmark
Danske film fra 2003
Det ulogiske instrument

Det ulogiske instrument er en dansk dokumentarfilm fra 2003, der er instrueret af Arun Sharma efter manuskript af ham selv og Alessandro Canossa.

Handling 
Om at mestre et ulogisk musikinstrument og samtidig en vanskelig og ulogisk sygdom.

Referencer

Eksterne henvisninger 
 

Dokumentarfilm fra Danmark
Danske film fra 2003
Belas dukkehus

Belas dukkehus er en dokumentarfilm fra 2003 instrueret af Paula Oropeza efter eget manuskript.

Handling 
Om frygten for ikke at kunne elske igen efter at have mistet den, som betød allermest.

Referencer

Eksterne henvisninger 
 

Dokumentarfilm fra Danmark
Danske film fra 2003
Johanna Yohanna

Johanna Yohanna er en dansk ungdomsfilm fra 2003 med instruktion og manuskript af Thomas Danielsson.

Handling 
Seks års helvede - sådan beskriver Yohanna sin tid fra 1. til 6. klasse. Yohanna ville ikke indordne sig hierarkiet i klassen. Men det har sin pris ikke at give efter for gruppepresset. Yohanna blev mobbet. "Jeg var unormal, og alle andre var normale. Det var sådan, det føltes." I dag er Yohanna 19 år. Hun har bearbejdet sine oplevelser og er kommet ud på den anden side som et helt menneske. Filmen handler om et ungt menneskes kamp for retten til at være sig selv. Den følger Yohanna fra første klasse, til hun tager studentereksamen - fra Johanna med J til Yohanna med Y.

Referencer

Eksterne henvisninger 
 

Ungdomsfilm fra Danmark
Danske film fra 2003
Fra Barbie til Babe

Fra Barbie til Babe er en dansk ungdomsfilm fra 2003, der er skrevet og instrueret af Louise Kjeldsen og Louise Detlefsen.

Handling 
To 13-årige piger udfylder poesibog, men Laura vil ikke fortælle sin bedste veninde, hvem hun er lun på. Det er første gang, at Laura er forelsket, og endnu er det tophemmeligt. Barbie-dukkerne er pakket væk, og pigerne beskæftiger sig nu med en ny og indviklet leg: drenge. Laura er forelsket i klassens populære dreng. Men han siger, han ikke vil have en kæreste. Spænding, usikkerhed og skuffelse. Der er mange følelser at holde styr på, når man skal finde ud af kærlighedens uskrevne regler, så det er godt at have veninderne. Nogle man kan diskutere sin sms med, inden man sender den af sted. Laura får hårdt brug for sine veninder, når hun med spæde skridt bevæger sig ud på gyngende grund.

Referencer

Eksterne henvisninger 
 

Ungdomsfilm fra Danmark
Danske film fra 2003
Avation

Avation er en dansk dokumentarfilm fra 2003 med instruktion og manuskript af Faisel Butt og Manyar I. Parwani.

Handling 
To venner søger tilgivelse efter en kammerats død og rejser sammen til Tyrkiet.

Referencer

Eksterne henvisninger 
 

Dokumentarfilm fra Danmark
Danske film fra 2003
Jagten på den sidste torsk

Jagten på den sidste torsk er en dansk dokumentarfilm fra 2003, der er instrueret af Dan Säll efter manuskript af Nikolaj Scherfig.

Handling 
Torsken har været udsat for ekstrem rovdrift de seneste år. Traditionelle fiskemetoder kan slet ikke konkurrere med de store industri-trawlere. Kampen for overlevelse gælder både tusindvis af fiskere og en fiskeart, der har levet i millioner af år. Skal den traditionelle fisker på museum? Skal torsken kun findes i akvarier og i fiskefarme? Dokumentarfilmen skildrer med skønhed og humor dette skæbnedrama om Torsken og Fiskeren. Med sans for groteske og overraskende detaljer beskriver filmen torskens virkelighed, så man føler med både fisken og de mennesker, der gerne vil leve af og med naturen.

Referencer

Eksterne henvisninger 
 

Dokumentarfilm fra Danmark
Danske film fra 2003
Fiskeri
Aftenland

Aftenland er en kortfilm fra 2003 instrueret af Thomas Bjerregaard Nielsen efter manuskript af Karina Dam og Thomas Bjerregaard Nielsen.

Handling

Referencer

Eksterne henvisninger 
 

Kortfilm fra Danmark
Danske film fra 2003
Mellem os

Mellem os er en kortfilm fra 2003 instrueret af Laurits Munch-Petersen efter manuskript af Laurits Munch-Petersen, Jeff Matthews, Ine Urheim. Filmen vandt en Oscar (en Student Academy Award) og blev med sine 14 internationale priser den mest prisvindende afgangsfilm i Den Danske Filmskoles historie.

Handling

Referencer

Eksterne henvisninger 
 

Kortfilm fra Danmark
Danske film fra 2003